|  |  |  |
| --- | --- | --- |
|  | **Univerzita Mateja Bela**  **v Banskej Bystrici**  Právnická fakulta  Komenského 20, 974 01 Banská Bystrica |  |

**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici,**

ktoré sa uskutočnilo online formou prostredníctvom aplikácie Microsoft Teams,

dňa **25. apríla 2022**

**K bodu 7**

Predseda VR PrF UMB a dekan PrF UMB, doc. Dr. iur. JUDr. Ing. Michal Turošík, PhD. prítomným predložil návrh na schválenie inauguračnej komisie, oponentov a témy inauguračnej prednášky pre uchádzača o vymenúvacie konanie o udelenie titulu „profesor“, doc. JUDr. Ing. Martinovi KUBINCOVI, PhD. Predseda VR odôvodnil podanie uvedeného návrhu nasledovne: Ministerstvo školstva, vedy, výskumu a športu SR svojim rozhodnutím číslo: 2017/14234:5-15A0 zo dňa 06.11.2017 rozhodlo o priznaní práva uskutočňovať habilitačné konanie a konanie na vymenúvanie profesorov v študijnom odbore obchodné a finančné právo Univerzite Mateja Bela v Banskej Bystrici, Právnickej fakulte bez časového obmedzenia.

Doc. JUDr. Ing. Martin KUBINEC, PhD., docent Katedry obchodného a finančného práva Právnickej fakulty UMB, podal dňa 25. marca 2022 žiadosť o začatie vymenúvacieho konania na našej fakulte v odbore inauguračného konania: obchodné a finančné právo.

Za členov inauguračnej komisie a oponentov navrhujem uznávaných odborníkov v odbore obchodné a finančné právo, ktorí spĺňajú všetky odborné, funkčné a osobnostné predpoklady pre ich vymenovanie do funkcií v rámci vymenúvacieho konania, vrátane podmienok v zmysle platných právnych predpisov pre vedenie vymenúvacieho konania, keďže všetci navrhovaní členovia inauguračnej komisie a oponenti pôsobia na vysokej škole vo funkcii profesora v odbore obchodné a finančné právo alebo sú to medzinárodne významní odborníci pôsobiaci v odbore habilitačného a inauguračného konania. Jeden navrhovaný člen inauguračnej komisie je zahraničným odborníkom v odbore obchodné a finančné právo.

K uvedenému bodu neprebehla žiadna diskusia a prikročilo sa k hlasovaniu o uvedenom návrhu.

Hlasovanie o schválení inauguračnej komisie, oponentov a témy inauguračnej prednášky vo vymenúvacom konaní za profesora – doc. JUDr. Ing. Martina KUBINCA, PhD., docenta Katedry obchodného a finančného práva Právnickej fakulty UMB v odbore habilitačného a inauguračného konania obchodné a finančné právo:

Počet členov vedeckej rady oprávnených hlasovať: 33

Počet prítomných členov oprávnených hlasovať: 29

za schválenie: 25

proti: 0

zdržalo sa: 0

**Uznesenie č. 6/2022:** **Vedecká rada Právnickej fakulty Univerzity Mateja Bela v Banskej Bystrici, schvaľuje inauguračnú komisiu, oponentov a tému inauguračnej prednášky vo vymenúvacom konaní za profesora - doc. JUDr. Ing. Martinovi KUBINCOVI, PhD., Katedra obchodného a finančného práva, Právnická fakulta UMB v Banskej Bystrici v odbore inauguračného konania obchodné a finančné právo nasledovne:**

Predseda inauguračnej komisie:

**prof. JUDr. Milan Ďurica, PhD.**

Pracovisko: Právnická fakulta, Univerzita Mateja Bela v Banskej Bystrici, Slovenská republika

Členovia inauguračnej komisie:

**prof. JUDr. Ján Husár, CSc.**

Pracovisko: Právnická fakulta, Univerzita Pavla Jozefa Šafárika v Košiciach, Slovenská republika

**prof. JUDr. Karel Marek, CSc.**

Pracovisko: významný odborník v odbore obchodné právo, Brno, rozhodca Rozhodcovského súdu pri Hospodárskej komore a Agrárnej komore Českej republiky, Česká republika (zahraničný odborník)

**prof. JUDr. Ľubomír Čunderlík, PhD.**

Pracovisko: Právnická fakulta, Univerzita Komenského v Bratislave, Slovenská republika

Oponenti:

**prof. JUDr. Mária Patakyová, CSc.**

Pracovisko: Právnická fakulta, Univerzita Komenského v Bratislave, Slovenská republika

**prof. JUDr. Ján Cirák, CSc.**

Pracovisko: Právnická fakulta, Univerzita Mateja Bela v Banskej Bystrici, Slovenská republika

**prof. JUDr. Mojmír Mamojka, ml. PhD.**

Pracovisko: Právnická fakulta, Univerzita Komenského v Bratislave, Slovenská republika

Téma inauguračnej prednášky:

**Veriteľ obchodných spoločností – súčasnosť a budúcnosť jeho právnej ochrany**

V Banskej Bystrici, 25. apríla 2022

**doc. Dr. iur. JUDr. Ing. Michal Turošík, PhD.**

predseda Vedeckej rady PrF UMB

dekan Právnickej fakulty UMB